युभेन्ट्स र टोटेनहमको बराबरी, सिटी विजयी
सुरुवाती १० मिनेटमा दुई गोलले पछाडी परेको स्थितिबाट टोटेनहम हट्सपरले युरोपेली च्याम्पियन्स लिग अन्तर्गत प्रि-क्वाटरफाइनलको पहिलो लेगमा युभेन्ट्ससँग २-२ को बराबरी खेलेको छ ।
मिलान — सुरुवाती १० मिनेटमा दुई गोलले पछाडी परेको स्थितिबाट टोटेनहम हट्सपरले युरोपेली च्याम्पियन्स लिग अन्तर्गत प्रि-क्वाटरफाइनलको पहिलो लेगमा युभेन्ट्ससँग २-२ को बराबरी खेलेको छ ।गोन्जालो हिगुअाइनले दोस्रो र नवौं मिनेटमा गोल गर्दै घरेलु टोलीलाई अग्रता दिलाएका थिए । ह्यारी केनले ३५ अौं मिनेटमा गोल गरे । पहिलो हाफको अन्तिममा हिगुअाइनले पेनाल्टीमा गोल गर्न नसक्दा युभेन्टसले अग्रता बढाउने मौका गुमायो ।दोस्रो हाफमा थप अाक्रमक बनेको टोटेनहमले बराबरी गोल फर्कायो । ७१ अौं मिनेटमा क्रिस्टियन एरिक्सनले फ्रिकिक मार्फत गोल गरे । अर्को खेलमा म्यानचेस्टर सिटीले एफसी बेसललाई ४-० ले पराजित गर्‍यो । पाहुना टोलीको जितमा इल्काए गुन्डोगनले २ तथा सर्जियो अगुएरो र बर्नार्डो सिल्भाले १-१ गोल गरे ।